Lav et referat af nedenstående tekst:

Tekst:
AaB ville med en sejr over Lyngby have været snublende tæt på at sikre sig overlevelse i Superligaen. Muligheden forspildte nordjyderne, der nu går ind til sidste spillerunde, hvor modstanderen er Silkeborg, med et enormt pres. Kun med en sejr er de sikre på endnu en sæson i landets fineste fodboldselskab. AaB-angriber Nicklas Helenius forventer, at han og holdkammeraterne får hanket op i sig selv før skæbnekampen. - Nu skal vi fandeme hver især se os selv i spejlet og finde en mentalitet, der kan give os tre point mod Silkeborg. Vi skal finde den indstilling frem, som vi også viste i pokalfinalen. - Op til den kamp var vi inde i en god periode, hvor vi spillede med mod. Det skal vi finde frem igen til på lørdag, fortæller angriberen til TV 2 Sport. Efter 1-2-nederlaget i Lyngby var Helenius tydeligt frustreret over, at AaB afveg fra den plan, der var aftalt til kampen. - Det er ikke så meget, at vi taber i dag (mandag, red.), der gør ondt. Det er mere måden, det sker på, der gør ondt. Vi følger ikke vores gameplan, og vi spiller uden mod. Og så er vi altså ikke gode. Det betyder også, at Lyngby kommer til at spille på deres præmisser, siger Helenius. "Hård situation at stå i" Helenius, der byttede Silkeborg ud med AaB i transfervinduet i januar, lægger ikke skjul på, at han gerne havde været den nuværende situation foruden. - Det er hårdt at stå i denne situation, især når vi selv havde chancen for at afgøre det i dag. - Vi kan stadig selv afgøre det mod Silkeborg. Den mulighed havde vi nok købt for otte runder siden. At vi ikke har afgjort det tidligere, gør også ondt. Men det skal vi kunne klare mentalt, lyder det fra Helenius. Skulle sejren udeblive mod Silkeborg, er det ifølge Nicklas Helenius kun acceptabelt, hvis AaB-spillerne kan se tilbage på en kamp, hvor de ydede maksimalt. - Vi går all in. Det er hårdt at sige, men går det ikke lørdag, er det sådan, det er. Sådan er fodbold. Men det må kun ske efter en indsats, hvor vi har givet alt, hvad vi overhovedet kunne. Lyngby og AC Horsens er de to øvrige hold, der kæmper om at undgå nedrykning. Alle tre klubber har 27 point, men AaB har fordel af en langt bedre målscore.

Referat:
Nedrykning spøger i AaB efter nederlaget til Lyngby mandag.